### 

Chwefror 18fed 2019

Annwyl rieni a gwarchodwyr,

Ar Fawrth 4ydd, bydd newidiadau yn digwydd efo clybiau brecwast yn ysgolion Wrecsam, gan gynnwys Plas Coch. Mae manylion i’w cael ar y llythyr atodedig gan Simon Roberts o CBSW, sy’n cynnwys gwybodaeth faterion perthnasol megis sut i dalu, plant sydd ar ginio am ddim ayyb. Mae yna hefyd daflen sy’n rhoi cyfarwyddiadau ar sut i dalu ar lein. Isod, mae cadarnhad o amseroedd y clwb. Bydd yna gloc digidol ‘radio controlled’ wrth ddrws y neuadd a dyma’r cloc fydd yn cael ei ddefnyddio benderfynu ar yr amser pan mae’r elfen am ddim yn cychwyn.

**Nodwch os gwelwch yn dda os ydech yn talu ar-lein, fod rhaid gwneud y taliad erbyn bob prynhawn dydd Iau ar gyfer yr wythnos ddilynol. Os am dalu ar-lein ar gyfer w/d Mawrth 4ydd, bydd rhaid gwneud hynny erbyn prynhawn Iau, Chwefror 21ain (oherwydd hanner tymor). Gall taliadau arian parod gael eu gwneud ar y diwrnod mae’r plentyn yn mynychu’r clwb.**

Bydd y newidiadau yn newydd i bawb ar Fawrth y 4ydd a gofynwn i chi fod yn amyneddgar tra ein bod yn dod i arfer efo nhw. Os bydd angen gwneud unrhyw addasiadau yn dilyn y dyddiau cyntaf, yna byddwn yn gadael i chi wybod.

**Clwb yn agor: 8:05am**

**Cyfnod talu £1: 8:05am – 8:25am**

**Cyfnod am ddim: 8:25am – 8:45am**

**Gorffen gweini brecwast a’r clwb yn cau: 8:45am**

Os oes ganddoch unrhyw gwestiwn, mae croeso i chi gysylltu efo’r ysgol.

Diolch yn fawr,

Osian Jones